Yhtenä iltana

Yhtenä iltana... on Hectorin 14. studioalbumi, joka ilmestyi marraskuussa 1990. Levyn tuotti Pave Maijanen, josta tuli Hectorin yhteistyökumppani kolmen vuoden ajaksi. Albumin tunnetuimmat kappaleet ovat kaksi ensimmäistä kappaletta "Yhtenä iltana" sekä "Juodaan viinaa".

Albumista tuli suuri menestys. Albumi nousi marraskuussa 1990 Suomen levylistojen toiselle sijalle ja pysyi listalla yhteensä 29 viikon ajan. 

Albumi saavutti vuonna 1991 kulta- ja platinalevyrajat. Levyä on myyty yhteensä 64 500 kappaletta ja on täten Hectorin kolmanneksi myydyin levy Herra Mirandoksen ja Hectorock I:n jälkeen.

Albumi julkaistiin Flamingo-levymerkillä vinyylilevynä, C-kasettina ja CD-levyllä marraskuussa 1990. CD-levyversioissa on mukana yksi bonuskappale, jota ei ole vinyylilevyllä eikä C-kasetilla. Vuonna 1994 levy julkaistiin uudelleen CD-levynä Fazer Musiikin toimesta ja uudelleen Warner Music Finlandin toimesta vuonna 2007.

Kappaleet 

Kaikki kappaleet säveltänyt ja sanoittanut Hector, ellei toisin mainita. Kaikki kappaleet sovittaneet Hector ja Pave Maijanen nimellä Pave. Kaikkien kappaleiden laulu- ja puhallinsovitukset Pave.

A-puoli

B-puoli

Vuosien 1990, 1994 ja 2007 CD-painoksien bonuskappale

Kokoonpano 
 Hector – laulu ja akustinen kitara
 Pave Maijanen – laulu, kitarat, mandoliini, basso, huuliharppu ja VOX-urut
 Juha Tikka – bassot
 Keimo Hirvonen – rummut ja lyömäsoittimet (Sampo-tulitikkuaski: 2)
 Jarmo Nikku – kitarat
 Esa Kotilainen – urut, Mellotron ja haitari
 Mongo Aaltonen – lyömäsoittimet

Muut muusikot 
 Sonja Lumme – taustalaulu
 Markku Veijonsuo – pasuuna
 Erja Joukamo-Ampuja – käyrätorvi
 Jorma Vuorenmaa – käyrätorvi

Tuotanto 
 Jari Laasanen - äänitys (MTV, loka-marraskuu 1990)
 Juha Laakso - äänitys ja miksaus (FINNVOX, loka-marraskuu 1990)
 Pauli Saastamoinen - masterointi (FINNVOX, loka-marraskuu 1990)
 Mika Jussila - kaiverrus (FINNVOX, loka-marraskuu 1990)
 Hector - kannen suunnittelu
 Erik Uddström - kannen suunnittelu, kuvat ja layout
 Pave Maijanen - tuottaja

Lähteet 

Hectorin albumit
Vuoden 1990 albumit
Pave Maijasen tuottamat albumit